/* KOM/2010/0696 lopull.*/ KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä Nro 7-10/2010





[pic] | EUROOPAN KOMISSIO | Bryssel 30.11.2010 KOM(2010) 696 lopullinen . KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä Nro 7-10/2010 SISÄLLYSLUETTELO 1. Johdanto 3 2. Maataloustukirahaston käyttötarkoitukseensa sidotut tulot 3 3. Väliaikaisista rakenneuudistusmääristä peräisin olevat tulot (sokeriala) 4 4. Kuvaus maataloustukirahaston vuoden 2010 talousarvion alustavasta toteutumisesta 4 5. Maataloustukirahaston käyttötarkoitukseensa sidottujen tulojen toteutuminen 7 6. Väliaikaisista rakenneuudistusmääristä peräisin olevien tulojen toteutuminen (sokeriala) 8 7. Sokerialan rakenneuudistusrahaston toteutuminen 8 8. Päätelmät 8 LIITE: | MAATALOUSTUKIRAHASTON MÄÄRÄRAHOJEN ALUSTAVA KÄYTTÖ 31.8.2010 ASTI | JOHDANTO Liitteenä olevassa taulukossa esitetään talousarvion tosiasiallisen toteutumisen taso 16. lokakuuta 2009 ja 31. elokuuta 2010 välisenä aikana suhteessa indikaattorin osoittamaan menoprofiiliin. Toteutumisen taso on määritelty neuvoston asetuksen (EY) N:o 1290/2005[1] 20 artiklan säännösten perusteella. MAATALOUSTUKIRAHASTON KÄYTTÖTARKOITUKSEENSA SIDOTUT TULOT Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan tulot, jotka saadaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseisten säännösten mukaan käyttötarkoitukseensa sidottuja tuloja voidaan käyttää jäsenvaltioille aiheutuneisiin maataloustukirahaston menoihin. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen[2]. Kuten jo aiemmissa varojärjestelmää koskevissa kertomuksissa esitettiin, komissio arvioi, että käytettävissä olevien käyttötarkoitukseensa sidottujen tulojen määrä on 922 miljoonaa euroa. Tarkemmin sanottuna: - Käyttötarkoitukseensa sidotuista tuloista varainhoitovuoden 2010 kuluessa kertyväksi määräksi arvioitiin 789 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 600 miljoonaa euroa ja sääntöjenvastaisuuksien perusteella 91 miljoonaa euroa. Maidon lisämaksusta saataviksi tuloiksi arvioitiin 98 miljoonaa euroa. - Varainhoitovuodelta 2009 varainhoitovuodelle 2010 siirrettäväksi käyttötarkoitukseensa sidottujen tulojen määräksi arvioitiin 133 miljoonaa euroa. Komissio sitoi nämä 922 miljoonan euron tulot kahteen järjestelmään. Tarkemmin sanottuna: - 222 miljoonaa euroa sidottiin hedelmä- ja vihannesalan tuottajaorganisaatioiden toimintarahastoihin, ja - 700 miljoonaa euroa tilatukijärjestelmään. Budjettivallan käyttäjän näihin kahteen järjestelmään myöntämät määrärahat olivat lopulta 547 miljoonaa euroa ja 28 480 miljoonaa euroa komission oikaisukirjelmän mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten arvioituja 769 miljoonan euron ja tilatukijärjestelmää varten arvioituja 29 180 miljoonan euron kokonaismäärärahatarpeita. Liitteenä olevassa taulukossa, jossa esitetään vuoden 2010 talousarvion alustava toteutuminen 31. elokuuta 2010 ulottuvalla jaksolla, kahden edellä mainitun järjestelmän hyväksytyt määrärahat on sisällytetty hedelmä- ja vihannesalan 720,1 miljoonan euron ja tuotannosta irrotettujen suorien tukien 33 272 miljoonan euron alkuperäisiin talousarviomäärärahoihin ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otetaan mukaan, vuoden 2010 talousarviossa ennakoidut kokonaismäärärahat nousevat 942,1 miljoonaan euroon hedelmä- ja vihannesalalla ja 33 972 miljoonaan euroon tuotannosta irrotettujen suorien tukien osalta. VÄLIAIKAISISTA RAKENNEUUDISTUSMÄÄRISTÄ PERÄISIN OLEVAT TULOT (SOKERIALA) Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastoon sisältyvien tukien rahoittamiseksi. Kuten jo aiemmissa varojärjestelmää koskevissa kertomuksissa esitettiin, näiden tulojen määräksi vuonna 2010 arvioitiin 606,8 miljoonaa euroa, ja varainhoitovuodelta 2009 varainhoitovuodelle 2010 siirrettävän määrän odotettiin olevan 717,9 miljoonaa euroa. KUVAUS MAATALOUSTUKIRAHASTON VUODEN 2010 TALOUSARVION ALUSTAVASTA TOTEUTUMISESTA Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä nykyisistä ja vuoden lopussa odotettavista eroista vuoden 2010 talousarvion eräiden momenttien osalta. Markkinatoimenpiteet Maatalousmarkkinoiden interventioihin osoitettujen määrärahojen käyttö oli –422,1 miljoonaa alhaisempi kuin indikaattorin 31. elokuuta 2010 osoittama taso. Ero johtuu pääasiassa elintarvikeapuohjelmista sekä maito- ja maitotuotealoista, joissa on tällä hetkellä huomattavaa alikäyttöä. Samaan aikaan muilla aloilla, kuten hedelmät ja vihannekset sekä viini, on ylikäyttöä. Vilja (+36,4 milj. euroa) Määrärahojen nopeampi käyttö indikaattorin tasoon nähden tässä vaiheessa johtuu pääasiassa siitä, että viljaa on otettu julkiseen varastoon suurempia määriä ja nopeammin kuin vuoden 2010 indikaattoria vahvistettaessa otaksuttiin. Komissio katsoo, että tämän alan menot nousevat vuoden loppuun mennessä suuremmiksi kuin vuoden 2010 talousarviossa alun perin arvioitiin. Tuet liitteeseen I kuulumattomille tuotteille (–52,5 milj. euroa) Määrärahojen hitaampi käyttö indikaattorin tasoon nähden tässä vaiheessa johtuu pääasiassa siitä, että jäsenvaltioille on aiheutunut vähemmän menoja, jotka liittyvät vietyihin jalostettuihin maataloustuotteisiin sisältyville maitotuotteille maksettuihin vientitukiin. Syynä on se, että maitotuotemarkkinoiden tilanne on parantunut suuresti verrattuna varainhoitovuoden 2010 talousarviota koskevaa oikaisukirjelmää laadittaessa vallinneeseen tilanteeseen. Tilanteen kohenemisen vuoksi komissio keskeytti maitotuotteiden vientitukien maksamisen marraskuussa 2009. Komissio katsoo, että tällä alalla tulee olemaan vuoden loppuun mennessä määrärahasäästöjä. Elintarvikeapuohjelmat (–208,8 milj. euroa) Määrärahojen hitaampi käyttö indikaattorin tasoon nähden tässä vaiheessa johtuu pääasiassa ajasta, joka kuluu siitä, kun jäsenvaltiot ilmoittavat tuotteet varastosta poistetuiksi, siihen, kun jäsenvaltiot ilmoittavat, että tuotteet on otettu käyttöön jaettaviksi suunnitelman mukaisesti. Lisäksi jäsenvaltioiden ennakoidaan ilmoittavan lisämenoista varainhoitovuoden loppuun mennessä, koska maitotuotteita voidaan poistaa varastosta syyskuun 2010 loppuun asti tavanomaisen aikarajan elokuun 2010 lopun sijaan. Komissio katsoo tässä vaiheessa, että tämän järjestelmän toteutuminen nopeutuu varainhoitovuoden loppuun mennessä, kuten vuoden 2009 suunnitelmakin. Hedelmät ja vihannekset (+60,9 milj. euroa hyväksyttyihin määrärahoihin verrattuna) Tämä toteutumistaso johtuu siitä, että 31. elokuuta 2010 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot (huom. ks. lisätietoja edellä kohdassa 2). Huom. Lukijalle tiedoksi, että komissio otti käyttöön liitteenä olevaan alustavaa täytäntöönpanoa koskevaan taulukkoon alaviitteen *. Alaviite osoittaa sen, mikä olisi tilanne, jos indikaattoria olisi 31. elokuuta 2010 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 720,1 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 222,0 miljoonaa euroa. Jos indikaattoria siis olisi sovellettu tämän alan käytettävissä oleviin ennakoituihin 942,1 miljoonan euron kokonaismäärärahoihin, olisi ilmennyt –96,0 miljoonan euron alikäyttö. Komissio katsoo tässä vaiheessa, että tällä alalla tulee olemaan jonkin verran säästöjä, koska tuottajaorganisaatioiden toimintarahastojen ennakoitujen maksujen arvioidaan olevan pienempiä kuin alun perin ennakoidut tarpeet. Viinialan tuotteet (+73,2 milj. euroa) Indikaattorin 31. elokuuta 2010 osoittamien talousarviomäärärahojen tasoon verrattuna tämä talousarviomäärärahat ylittävä toteutumismalli johtuu siitä, että jäsenvaltiot ovat maksaneet pääasiassa kansallisille tukiohjelmille tarkoitetut maksut aiempaa nopeammassa tahdissa. Näiden ohjelmien maksujen osalta ja niiden kulutusmallin perusteella arvioidaan, että varainhoitovuoden viimeisen kahden kuukauden aikana aiheutuu lisämenoja. Tässä vaiheessa komissio katsoo kuitenkin, että tällä alalla tulee olemaan jonkin verran säästöjä. Maito ja maitotuotteet (–316,6 milj. euroa) Maitotuotemarkkinoiden tilanne on parantunut paljon verrattuna varainhoitovuoden 2010 talousarviota koskevaa oikaisukirjelmää laadittaessa vallinneeseen tilanteeseen. Sen vuoksi komissio on keskeyttänyt maitotuotteiden vientitukien maksamisen. Lisäksi EU:n markkinahinnat ovat nousseet huomattavasti, joten rasvattoman maitojauheen ja voin vienti julkiseen varastoon on tyrehtynyt ja molempien tuotteiden varastoidut määrät ovat vakaantuneet. Määrärahojen hitaampi käyttö verrattuna indikaattorin tasoon tällä hetkellä johtuu alalla tällä hetkellä aiheutuneista alhaisemmista menoista, mikä on seurausta edellä mainituista syistä. Sen vuoksi komissio katsoo, että tällä alalla tulee olemaan huomattavia määrärahasäästöjä. Suorat tuet Suoria tukia koskevien määrärahojen käyttö oli 429,3 miljoonaa euroa enemmän kuin indikaattorin 31. elokuuta 2010 osoittama taso. Tuotannosta irrotetut suorat tuet (+587,9 milj. euroa hyväksyttyihin määrärahoihin verrattuna) Tämä toteutumistaso johtuu siitä, että 31. elokuuta 2010 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot (huom. ks. lisätietoja edellä kohdassa 2). Huom. Lukijalle tiedoksi, että komissio otti käyttöön liitteenä olevaan alustavaa täytäntöönpanoa koskevaan taulukkoon alaviitteen *. Alaviite osoittaa sen, mikä olisi tilanne, jos indikaattoria olisi 31. elokuuta 2010 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 33 272 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 700 miljoonaa euroa. Jos siis indikaattoria olisi sovellettu tämän alan käytettävissä oleviin ennakoituihin 33 972 miljoonan euron kokonaismäärärahoihin, olisi ilmennyt –110,8 miljoonan euron alikäyttö, joka on 0,3 prosenttia edellä mainituista kokonaismäärärahoista. Tässä vaiheessa tämä vähäinen alikäyttö osoittaa, että järjestelmä toteutuu paljon paremmin vuonna 2010 kuin vuonna 2009. Muut suorat tuet (–159,8 milj. euroa) Tämä alikäyttömalli johtuu pääasiassa tietyistä järjestelmistä, kuten eläinpalkkiot ja puuvillan pinta-alatuki, joiden osalta ilmoitettiin pienempiä eläinten ja hehtaarien määriä verrattuna lukuihin, joita käytettiin vuoden 2010 talousarviota laadittaessa. Tässä vaiheessa komissio katsoo, että tällä alalla tulee olemaan jonkin verran säästöjä. Maatalousmenojen tarkastaminen Edeltävien varainhoitovuosien tilien tarkastaminen ja hyväksyminen (+234,2 milj. euroa) Tämänhetkinen toteutumistaso johtuu tilien tarkastamis- ja hyväksymismenettelyssä jo tehtyjen oikaisujen vertaamisesta vastaavan indikaattorin tasoon 31. elokuuta 2010. Tässä vaiheessa tämän järjestelmän täytäntöönpano osoittaa, että järjestelmän negatiivisten menojen alikäyttö on 234,2 miljoonaa euroa. Olisi korostettava, että vaikka komissio ehdotti vuotta 2010 koskevassa oikaisukirjelmässään –80 miljoonan euroa oikaisuja, budjettivallan käyttäjä päätti käyttää –310 miljoonan euron suuruista määrää. Komissio katsoo, että sen tilien tarkastamista ja hyväksymistä koskevista päätöksistä ja jäsenvaltioiden maksumääräaikojen noudattamatta jättämisistä johtuvat oikaisut eivät riitä kattamaan tätä budjettivallan käyttäjän edellyttämää poikkeuksellista –310 miljoonan euron määrää. Komission olisi katettava tästä johtuva negatiivisten talousarviomäärärahojen huomattava vaje positiivisilla talousarviomäärärahoilla päättääkseen tämän budjettikohdan vuonna 2010. MAATALOUSTUKIRAHASTON KÄYTTÖTARKOITUKSEENSA SIDOTTUJEN TULOJEN TOTEUTUMINEN Liitteenä oleva taulukko osoittaa, että 31. elokuuta 2010 oli käytettävissä 900,3 miljoonaa euroa käyttötarkoitukseensa sidottuja tuloja. Tarkemmin sanottuna: - sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat 509,7 miljoonaa euroa, ja lisää tuloja ennakoidaan saatavan varainhoitovuoden loppuun mennessä; - sääntöjenvastaisuuksien perusteella saadut tulot ovat 146,4 miljoonaa euroa, ja lisää tuloja ennakoidaan saatavan niin ikään varainhoitovuoden loppuun mennessä, ja - tässä vaiheessa kaikki maidon lisämaksusta saatavat tulot on pitänyt kerätä, ja ne ovat 102,6 miljoonaa euroa, kun alun perin esitetty arvio oli 98 miljoonaa euroa; - alun perin arvioidusta 133 miljoonasta eurosta poiketen vuodesta 2009 vuoteen 2010 siirrettävä käyttötarkoitukseensa sidottujen tulojen määrä oli lopulta 141,5 miljoonaa euroa. Käyttötarkoitukseensa sidottuja tuloja oli 31. elokuuta 2010 kerätty 758,7 miljoonaa euroa, ja lisätuloja ennakoidaan kerättävän varainhoitovuoden loppuun mennessä. Tässä vaiheessa komissio ennakoi, että vuonna 2010 lopulta käytettävissä olevat käyttötarkoitukseensa sidotut tulot ovat suuremmat kuin vuoden 2010 talousarviossa alun perin ennakoitiin. On huomattava, että vuonna 2010 kerättyjen käyttämättä jääneiden käyttötarkoitukseensa sidottujen tulojen määrä siirretään varainhoitovuodelle 2011. VÄLIAIKAISISTA RAKENNEUUDISTUSMÄÄRISTÄ PERÄISIN OLEVIEN TULOJEN TOTEUTUMINEN (SOKERIALA) Kuten jo aiemmissa varojärjestelmää koskevissa kertomuksissa esitettiin, talousarviosta vuonna 2010 väliaikaisina rakenneuudistusmäärinä käytettävissä olevien käyttötarkoitukseensa sidottujen tulojen kokonaismääräksi muodostui siis 1 375,1 miljoonaa euroa. SOKERIALAN RAKENNEUUDISTUSRAHASTON TOTEUTUMINEN Jäsenvaltiot olivat elokuun 2010 lopussa suorittaneet uudistetulle sokeriteollisuudelle 244,5 miljoonaa euroa tukimaksuja monipuolistamistukia sekä sokerinpuhdistustukia varten. Tässä vaiheessa komissio arvioi, että vuonna 2010 tässä järjestelmässä suoritettavat maksut ovat 360 miljoonaa euroa. Sen vuoksi täytäntöönpanotason katsotaan olevan väliaikaista, ja lisämääriä ennakoidaan maksettavan varainhoitovuoden loppuun mennessä. PÄÄTELMÄT Maataloustukirahaston talousarviomäärärahojen alustava täytäntöönpano 31. elokuuta 2010 asti ulottuvalla jaksolla osoittaa, että jäsenvaltioille maksetut kuukausikorvaukset ylittivät indikaattorin mukaisen tason noin 222,4 miljoonalla eurolla. Ylikäyttö johtuu pääasiassa suoriin tukiin liittyvistä menoista. Maitomarkkinoiden tilanteen paraneminen synnyttää kuitenkin maatalousmarkkinoiden interventioihin liittyviä säästöjä sekä maitotuotteiden vientitukiin liittyvien ennakoitujen menojen että voin ja rasvattoman maitojauheen julkisen varastoinnin ennakoitujen menojen osalta. Koska budjettivallan käyttäjä korotti sääntöjenmukaisuustarkastuksesta johtuvia oikaisuja –230,0 miljoonalla eurolla eli yhteensä –310,0 miljoonaan euroon, komissio uskoo, ettei näitä negatiivisia menoja pystytä rahoittamaan komission tekemistä tilien tarkastamista ja hyväksymistä koskevista päätöksistä ja jäsenvaltioiden maksumääräaikojen noudattamatta jättämisistä johtuvista muista oikaisuista saatavilla tuloilla. Alustavaan lisätalousarvioesitykseen 10/2010 sisältyi luvun 05 02 (maatalousmarkkinoiden interventiot) määrärahojen 330 miljoonan euron vähennys. Sen vuoksi komissio arvioi, että edellä mainittujen negatiivisten menojen vielä rahoittamatta oleva osa katetaan osittain nykyisen talousarvion erilaisilla säästöillä ja enimmäkseen käyttötarkoitukseensa sidotuilla tuloilla, jotka ovat käytettävissä vuonna 2010. LIITE [pic] [1] EUVL L 209, 11.8.2005, s. 1. [2] Siirretyt käyttötarkoitukseensa sidotut tulot on käytettävä ensin eli ennen budjettivallan käyttäjän hyväksymiä määrärahoja tai vuoden kuluessa kertyneitä käyttötarkoitukseensa sidottuja tuloja (varainhoitoasetuksen 10 artikla).